RSX

RSX Reality Synthesizer on Curie perekonna kuvaadapter, mis töötati välja koostöös Sony ja NVIDIA-ga. Graafikaprotsessor on valmistatud spetsiaalselt PlayStation 3 konsooli jaoks. See põhineb Nvidia 7800GTX kuvaadaptril (NV47 kiibistikul). NVIDIA sõnul on tegemist G70/G71 hübriidarhitektuuriga koos mõningate muudatustega. GPU-l on 256 MB GDDR3 tüüpi videomälu kiirusega 650 MHz, efektiivse ülekandekiirusega 1,3 GHz ja kuni 224 MB XDR põhimälu CPU kaudu. RSX-il on eraldi tipu ja piksli varjutustorustikud. Kuigi RSX tegeleb suurema osa graafikatöötlusega, kasutatakse mõningate graafikaarvutuste jaoks ka konsooli CPU-d – Celli.

Spetsifikatsioonid 
Enamik andmeid pärineb Sony pressiteatest E3 2005 konverentsil, slaididest samast konverentsist ning slaididest 2006. aasta Game Developer's Conference'ist.
 500 MHz 90 nm protsessis (kahanes 2008. aastal 65 nm, 2010. aastal 40 nm ja 2013. aastal 28 nm). 
 Põhineb NV47 kiibistikul (Nvidia GeForce 7800 arhitektuur). 
 Little Endian. 
 300+ miljonit transistori. 
 Üksteisest sõltumatu piksli/vertex varjutajaga arhitektuur. 
 24 paralleelset pikslivarjutus graafikakonveierit kiirusega 550 MHz. 
 27 ujukoma operatsiooni graafikakonveieri ja tsükli kohta. 
 5 ALU operatsiooni graafikakonveieri ja tsükli kohta. 
 8 paralleelset punktivarjutus graafikakonveierit kiirusega 500 MHz. 
 2 ALU toimingut graafikakonveieri ja tsükli kohta. 
 10 FLOPSi graafikakonveieri ja tsükli kohta. 
 Ujukoma operatsioone: 400.4 Gigaflops. 
 24 tekstuuri filtreerimisüksust ja 8 punkti tekstuuri aadresseerimisüksust. 
 24 filtreeritud diskreeti takti kohta. 
 32 filtreerimata tekstuuri diskreeti takti kohta. 
 8 pikslirenderdamis graafikakonveierit kiirusega 550 MHz. 
 Maksimaalselt 51 miljardit punktoperatsiooni sekundis. 

 256 MB GDDR3 RAM kiirusega 650 MHz. 
 Vanemate PlayStation 3 mudelite mälumoodul: Samsung K4J52324QC-SC14. 
 Uuemate PlayStation 3 mudelite mälumoodul: Qimonda HYB18H512322AF-1. 
 128-bitine mälusiini laius. 
 22.4 GB/s andmeedastuskiirus. 

 Cell FlexIO siin. 
 Rambus XDR mälusiini laius: 56bitti 64bitist (seerial). 
 20 GB/s Celli ja XDR mälu lugemiskiirus. 
 15 GB/s Celli ja XDR mälu kirjutamiskiirus. 
 Toetab PSGL (OpenGL ES 1.1 + NVIDIA Cg). 
 Toetab S3 tekstuuride tihendust. 
 Toetab bilineaarset, trilineaarset, anisotroopset ja kvinkunkset tekstuuride filtreerimist. 
 Sakitõrje: 
 Kvinkunks sakitõrje 
 kuni 4x Mitmesämpli Sakitõrje (MSAA) 
 Supersämplimine 
 Alpha to Coverage 
 Alphakill 
 Full HD (kuni 1080p).

Erinevused G70 arhitektuurist 

RSX Reality Synthesizer põhineb G70 arhitektuuril, kuid mitmete muudatustega. Suurim erinevus kahe kiibi vahel on andmeedastuse toimimine. G70 toetab ainult lokaalset mälu, aga RSX suudab renderdada nii lokaalsele kui ka süsteemimälule. Süsteemi mälu kasutades on latentsus suurem, mistõttu tuli kiibi arhitektuuri muuta, et jõudlust parandada. Selle saavutamiseks tehti kiip suuremaks, et mahutada suuremaid puhvreid ja rohkem vahemälu.

Järgnevas tabelis on välja toodud mitmeid erinevusi RSX ja nVidia 7800 GTX vahel.

RSX-il on veel omadusi, mida G70 arhitektuuril ei ole:

 Rohkem varjutusinstruktsioone.                                                                         
 Rohkem tekstuuri lookup loogikat (aitab transportida andmeid süsteemimälust). 
 Kiire vektori normeerimine.

Kiirus ja ribalaius

Järgnevas tabelis on näha lugemis- ja kirjutamiskiiruseid Celli protsessori ja RSX graafikaprotsessori vaatenurgast. 

Celli aeglase GDDR3 mälu lugemiskiiruse tõttu on efektiivsem kasutada Celli süsteemimälus ning lasta RSX-il lugeda andmeid süsteemimälust ja kirjutada RSX-i GDDR3 väljund HDMI kuvaseadmele. Selle tegid võimalikuks  RSX protsessori muudatused protsessoris võrreldes G70-ga.

Seerianumbrid 
PlayStation 3 uuemate redaktsioonidega kahanes ka RSX-i graafikaprotsessor. PlayStation 3 Fat konsooli RSX graafikaprotsessor valmistati 90 nm ja 65nm tehnoloogias, Slimi RSX valmistati 65 nm ja 40nm tehnoloogias ning Super Slimi RSX valmistati 40 nm ja 28 nm tehnoloogias.

RSX mälu kaart 

Kuigi RSX-il on 256 MB GGDR3 muutmälu, ei ole kõik sellest kasutatav. Viimased 4 MB on reserveeritud RSX oleku ja käskude jaoks. See 4MB koosneb järgnevatest komponentidest: RAMIN, RAMHT, RAMFC, DMA objektid, graafika objektid ja graafika kontekst. 

Peale RSX-i enda mälu on graafikaprotsessoril võimalik ka kasutada XDR-muutmälu, mis on piiratud kahte võimalikku vahemikku, olenevalt konsoolist:
 0 MB - 256 MB (0x00000000 - 0x0FFFFFFF)
 0 MB - 512 MB (0x00000000 - 0x1FFFFFFF) (arenduskomplekti konsool)

Vaata ka 
 PlayStation 3
 GeForce'i 7 seeria
 Cell (mikroprotsessor)

Viited 

Graafikariistvara